
KUTSESTANDARD
Veekäitlusoperaator, tase 5

KAVAND

	Kutsenimetus
	Eesti kvalifikatsiooniraamistiku (EKR) tase

	Veekäitlusoperaator, tase 5
	5




	Võimalikud osakutsed ja nimetused kutsetunnistusel

	Osakutse nimetus
	Eesti kvalifikatsiooniraamistiku (EKR) tase

	Joogiveekäitleja, tase 5

	5

	Reoveekäitleja, tase 5

	5




A-osa
TÖÖ KIRJELDUS

	A.1. Töö kirjeldus

	Veekäitlusoperaator, tase 5 käitab vee- ja kanalisatsioonisüsteeme ning jälgib ja juhib joogivee- ja reoveekäitlusega seotud protsesse vee-ettevõtetes, sh veekäitlus- ja reoveepuhastusjaamades.
Ta lahendab iseseisvalt igapäevase tööga seotud tehnilisi probleeme, tegutseb keerukates olukordades parimal võimalikul viisil ning vastutab oma töö tulemuste eest. Veekäitlusoperaator töötab iseseisvalt või meeskonnas ning võib vajadusel juhendada teisi töötajaid või juhtida meeskonna tööd.

Osakutse selgitus
Joogiveekäitleja käitab joogiveesüsteeme ning jälgib ja juhib joogivee käitlemisega seotud protsesse vee-ettevõtetes.
Reoveekäitleja käitab kanalisatsioonisüsteeme ning jälgib ja juhib reovee käitlemisega seotud protsesse vee-ettevõtetes.

Veekäitluse eesmärk on tagada nõuetele vastav ja kvaliteetne joogiveevarustus, reo- ja sademevee kogumine, ärajuhtimine ning puhastamine, sh setete käitlemine, et kaitsta inimeste tervist, tagada ohutus ja hoida keskkonda.
Töö toimub sise- ja välitingimustes ning võib olla vahetustega. Tööga kaasneb vastutus vee- ja kanalisatsioonisüsteemide toimimise eest ning häirete korral tuleb reageerida viivitamatult.
Töö eeldab ohutusnõuete järgimist ja isikukaitsevahendite kasutamist. Töötsoonis võib esineda uppumis- ja plahvatusohtu, müra, vibratsiooni ja niiskust ning kokkupuudet toksiliste ainete ja bioloogiliste ohuteguritega. Vajadusel tuleb töötada kõrgustes ja kinnistes kitsastes ruumides.
Veega varustamine ja kanalisatsioon on elutähtsad teenused, mistõttu võivad veekäitlusoperaatoritele eriolukordades kehtida erisused töökorralduses ja tööajas.
Uuenenud joogiveedirektiiv näeb ette joogiveevarustuse riskipõhise käsitluse, mis hõlmab veehaarde ja veevarustussüsteemi riskihindamist ning riskijuhtimise meetmete rakendamist.
Töövahenditena kasutatakse erinevaid tööriistu, elektriseadmeid, protsesside jälgimis- ja mõõteseadmeid, arvutit, isikukaitsevahendeid ning sõidu- ja transpordivahendeid.
Veekäitlusoperaatori tööülesanded sõltuvad ettevõtte suurusest ja kasutatavast tehnoloogiast. Väiksemates ettevõtetes võivad tööülesanded hõlmata kogu joogivee- ja reoveekäitluse protsessi, suuremates ettevõtetes on tööülesanded tavaliselt jaotatud erinevate operaatorite vahel.
Töö eeldab vastutusvõimet, püsivust, pingetaluvust, tasakaalukust, füüsilist vastupidavust, kohanemisvõimet ning analüüsi- ja otsustusvõimet.

*Kutsestandardis kasutatava termini „joogiveekäitlus“ osad on veehaare, veekäitlusjaam ja veejaotusvõrk.
*Kutsestandardis kasutatava termini „reoveekäitlus“ osad on kanalisatsioonisüsteem ja reoveekäitlusjaam.

Lähedased kutsed:
biogaasijaama operaator, tase 5;
keemiaprotsesside operaator, tase 4;
keemiaprotsesside operaator, tase 5.

	Kommentaarid:

	A.2. Tööosad

	Kohustuslikud tööosad

	A.2.1. Protsesside jälgimine, juhtimine, optimeerimine ja aruandlus
A.2.2. Seadmete- ja süsteemide korrashoid
Joogiveekäitlus
A.2.3. Joogivee protsesside jälgimine, juhtimine, optimeerimine ja aruandlus
A.2.4. Joogivee seadmete- ja süsteemide korrashoid
Reoveekäitlus
A.2.5. Reovee protsesside jälgimine, juhtimine, optimeerimine ja aruandlus 
A.2.6. Reovee seadmete- ja süsteemide korrashoid

	Kommentaarid: 

	A.3. Kutsealane ettevalmistus

	Veekäitlusoperaatoritel on tavapäraselt keskharidus, kutseoskused on omandatud kutseõppe tasemeõppe, tööalase väljaõppe, töökohal õppimise ja täiendkoolituste kaudu.

	Kommentaarid:

	A.4. Enamlevinud ametinimetused

	Tehnoloogilise seadme operaator, masinaoperaator, veetöötlemise operaator, tehnik, lukksepp, reoveepuhasti operaator, võrguoperaator jne

	Kommentaarid:

	A.5. Regulatsioonid kutsealal tegutsemiseks

	Ühisveevärgi ja -kanalisatsiooni seaduse § 32 kohaselt peab vee-ettevõtja määrama iga enda hallatava joogivee- ja reoveekäitlusrajatise kohta pädeva isiku. Pädev isik peab vastama seaduses sätestatud nõuetele, sh läbima nõuetekohase väljaõppe või omama kutseseaduse alusel antud veekäitlusoperaatori kutsetunnistust.

	Kommentaarid:

	A.6. Tulevikuoskused

	Veemajanduse arengut suunavad kiiresti arenevad tehnoloogiad ning muutuvaid nõudeid toovad kaasa ka uued Euroopa regulatsioonid. Operaatorilt oodatakse järjest suuremat võimekust kasutada tehisintellektil ja andmeanalüüsil põhinevaid tööriistu protsesside juhtimisel, energiatarbimise optimeerimisel ja rikete ennetamisel. Uuendatud Euroopa Liidu asulareoveepuhastamise direktiiv seab rangemad nõuded energiatõhususele, toitainete eemaldamisele ja mikrosaasteainete vähendamisele, mis eeldab oskust hallata keerukamaid puhastusprotsesse ja uuenduslikke tehnoloogiaid. Samuti suureneb vajadus mõista uute või varasemast paremini teadvustatud mikrosaasteainete mõju joogiveekäitluses. Seetõttu on tulevikuoskustena oluliseks digipädevus, protsesside automatiseerimise ja andmepõhise juhtimise mõistmine, keskkonna- ja regulatsiooniteadlikkus ning valmisolek omandada ja rakendada uusi puhastus- ja seiretehnoloogiaid.

	Kommentaarid:




B-osa
KOMPETENTSUSNÕUDED

	B.1. Kutse struktuur

	Kutse Veekäitlusoperaator, tase 5 saamiseks peab kutse taotleja tõendama üldoskused (B.2.) ja kõik kohustuslikud kompetentsid.
 
Osakutse Joogiveekäitleja, tase 5 saamiseks peab kutse taotleja tõendama üldoskused (B.2.) ja kohustuslikud kompetentsid B.3.1; B.3.2; B.3.3. 
 
Osakutse Reoveekäitleja, tase 5 saamiseks peab kutse taotleja tõendama üldoskused (B.2.) ja kohustuslikud kompetentsid B.3.1; B.3.2; B.3.4.

	Kommentaarid:

	Kvalifikatsiooninõuded kutse taotlemisel

	Nõuded kutse või osakutse taotlemisel
Töömaailma taotlejale 
1. Keskharidus või kutsekeskharidus
2. Valdkonnaga seotud järjepidev töökogemus vähemalt 18 kuu ulatuses
3. Vähemalt 10 täienduskoolituspunkti mahus erialase täienduskoolituse läbimine
4. Üldoskuste ja kohustuslike kompetentside tõendamine  

Kutseõppe lõpetajale 
1. Kutsestandardile vastava tasemeõppe õppekava täies mahus läbimine 

Nõuded kutse või osakutse taastõendamisel
1. Kehtiv kutsetunnistus
2. Üks järgmistest tingimustest:
· erialane töökogemus vähemalt 2 aastat viimase 7 aasta jooksul ja vähemalt 10 täienduskoolituspunkti mahus erialase täienduskoolituse läbimine; 
· vähemalt 30 täienduskoolituspunkti mahus erialase täienduskoolituse läbimine; 
· kohustuslike kompetentside B.3.1–B.3.4 tõendamine, kui taotlejal puudub nõutud erialane täienduskoolitus.

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud veekäitlusoperaator kutsete kutse andmise korras.

	Kommentaarid:



	B.2. Veekäitlusoperaator, tase 5 üldoskused 

	Mõtlemisoskused:
1. Analüüsioskus – analüüsib vee- ja reoveekäitlusprotsesside, seadmete ja süsteemide toimimist, tuvastab kõrvalekaldeid ning hindab nende võimalikku mõju protsessi toimivusele, keskkonnale ja ohutusele.
2. Probleemi lahendamine – märkab häireid, rikkeid ja kõrvalekaldeid, selgitab välja nende võimalikud põhjused ning valib sobiva tegutsemisviisi, lähtudes tööülesandest, tehnoloogilisest protsessist, ohutusnõuetest ja ettevõttes kehtivatest juhistest.
3. Õppimisoskus – täiendab oma kutsealaseid teadmisi, orienteerub tööks vajalikes õigusaktides, juhistes ja nõuetes ning hoiab end kursis veekäitluse tehnoloogiliste arengutega.

Enesejuhtimisoskused:
4. Stressijuhtimine – säilitab häire-, avarii- ja eriolukordades töövõime ja tasakaalukuse, tegutseb vastavalt kehtivatele juhistele ning edastab operatiivselt asjakohast infot.
5. Vastutuse võtmine – mõistab oma töö rolli vee-ettevõtte tööprotsessis ning arvestab tegevuste mõju seadmete töökindlusele, teenuse toimepidevusele, keskkonnale ja kogukonnale.
6. Juhistest ja nõuetest lähtumine – järgib töötervishoiu-, tööohutus-, hügieeni-, keskkonna-, elektriohutus- ja kemikaaliohutuse nõudeid, ettevõttes kehtivaid töö-, kriisi- ja ohutusjuhiseid ning kasutab asjakohaseid isikukaitsevahendeid.

Lävimisoskused:
7. Meeskonnatöö- ja koostööoskus – teeb koostööd kolleegide, tehnoloogide ja teiste spetsialistidega, arvestades tööprotsessi eesmärki, rollide ja vastutuse jaotust ning parima ühise tulemuse saavutamist.
8. Teabe esitamine – edastab tööalast infot suuliselt, kirjalikult ja digivahendite abil arusaadavalt, täpselt ja õigeaegselt, lähtudes töökorraldusest ja dokumenteerimisnõuetest.
9. Keeleoskus – kasutab tööülesannete täitmiseks, info mõistmiseks ja edastamiseks ning dokumentatsiooni koostamiseks eesti keelt tasemel, mis võimaldab järgida tööjuhiseid, ohutusnõudeid ja ettevõtte töökorraldust.
10. Digitaalne kirjaoskus – kasutab tööülesannete täitmiseks, protsesside jälgimiseks, andmete sisestamiseks, info edastamiseks ja dokumenteerimiseks asjakohaseid digivahendeid, protsessijuhtimise süsteeme ja erialast tarkvara.

	Kommentaarid:



	B.3. Kompetentsid



KOHUSTUSLIKUD KOMPETENTSID
	B.3.1. Protsesside jälgimine, juhtimine ja opereerimine
	EKR tase 5

	Tegevusnäitajad:
1. Jälgib regulaarselt tehnoloogiliste protsesside toimimist visuaalselt ja kaugjälgimissüsteemi (SCADA) abil. 
2. Võtab vastavalt juhenditele ja protsessi seisundile proove ning teeb mõõtmisi ja kohapealseid kiiranalüüse või suunab proovid laborisse analüüsimiseks. 
3. Võtab ametkondlikke proove, kui tal on kehtiv proovivõtja atesteerimistunnistus. 
4. Dokumenteerib opereerimispäevikus toodangu, veevaru, kvaliteedi- ja protsessinäitajad ning töörežiimi muudatused. 
5. Käivitab, peatab ja seadistab seadmeid ning veekäitlusprotsesse vastavalt juhenditele ja töökorraldusele. 
6. Tuvastab seadmete töös esinevad häired ja protsessi kõrvalekalded ning tegutseb vastavalt juhenditele. 
7. Hindab seadmete töö efektiivsust ja teeb ettepanekuid protsessi optimeerimiseks. 
8. Kontrollib kemikaalide, tugiainete ja töövahendite varu ning algatab vajadusel nende tellimise vastavalt ettevõttes kokkulepitud korrale. 
9. Käitleb kemikaale ja jäätmeid vastavalt kehtivatele nõuetele ja juhenditele. 
10. Hindab protsessi juhtimisega seotud riske ning rakendab asjakohaseid ennetus- ja leevendusmeetmeid. 
11. Järgib oma tegevuses töö- ja protsessiohutuse nõudeid ning rakendab meetmeid elutähtsa teenuse toimepidevuse katkestuse ennetamiseks.

	Kommentaarid:

	B.3.2. Seadmete ja süsteemide korrashoid
	EKR tase 5

	Tegevusnäitajad:
1. Kasutab seadmete ja süsteemide hooldus- ja kasutusjuhendeid oma töö kavandamisel ja tegemisel. 
2. Järgib seadmete ja süsteemide hooldusgraafikut ning teeb vajadusel ettepanekuid selle täiendamiseks või ajakohastamiseks. 
3. Komplekteerib hoolduseks ja remondiks vajalikud varuosad, materjalid ja töövahendid. 
4. Teeb seadmete ja süsteemide hooldustöid vastavalt hooldusjuhendile ja hooldusgraafikule ning kaasab vajadusel täiendava kompetentsi või ressursi. 
5. Hindab seadmete ja süsteemide seisukorda ning määrab korralise või avariiremondi vajaduse, kooskõlastades tegevused vastavalt organisatsiooni protseduuridele. 
6. Teeb seadmete ja süsteemide remonditöid oma pädevuse ja vastutusala piires. 
7. Dokumenteerib hooldus- ja remonditoimingud vastavalt organisatsioonis kehtestatud korrale.

	Kommentaarid:

	B.3.3. Joogiveekäitlus  
	EKR tase 5

	Tegevusnäitajad
1. Järgib veehaarde dokumentatsioonist tulenevaid nõudeid ning täidab veehaarde sanitaarkaitse-, heakorra- ja hügieeninõudeid. 
2. Rakendab veehaarde valg- ja toitealal joogivee ohutuse tagamiseks ennetus- ja leevendusmeetmeid. 
3. Hindab veehaarde töökindlust ja rakendab meetmeid elutähtsa teenuse katkestuse ennetamiseks ning teenuse taastamiseks hädaolukorras. 
4. Opereerib ja optimeerib veekäitlusprotsessi, arvestades prognoositavat veetarbimist, veehaarde jõudlust, käitlemata vee omadusi, käideldud vee varusid ja veekvaliteedi nõudeid. 
5. Kontrollib veekäitlusjaamas sanitaarkaitse-, heakorra- ja hügieeninõuete täitmist ning rakendab riskide maandamiseks ennetus- ja leevendusmeetmeid. 
6. Kontrollib, et veekäitlusjaamas joogiveega kokkupuutuvad materjalid ja kemikaalid vastaksid kehtivatele õigusaktidele ega ohustaks inimeste tervist. 
7. Hindab veekäitlusjaama töökindlust ja rakendab meetmeid elutähtsa teenuse katkestuse ennetamiseks ning teenuse taastamiseks hädaolukorras. 
8. Järgib tarne- ja jaotusvõrgu dokumentatsiooni ning teeb sellest tulenevaid hooldus- ja käitlustöid. 
9. Analüüsib toodetud ja veevõrku pumbatud veekoguseid, puhta vee varusid mahutites ning töörõhkusid, hindab võimalikke veekadusid ning osaleb lekete tuvastamisel ja kõrvaldamisel. 
10. Kontrollib joogivee vastavust kvaliteedinõuetele tarbija kraanis ja nõutava töörõhu tagamist liitumispunktis. 
11. Dokumenteerib oma tegevuse ja protsessi näitajad vastavalt organisatsioonis kehtestatud korrale.

	Kommentaarid:

	B.3.4. Reoveekäitlus
	EKR tase 5

	Tegevusnäitajad
1. Järgib kanalisatsioonisüsteemi, sh torustiku, reovee- ja sademeveepumplate dokumentatsiooni ning teeb sellest tulenevaid hooldus- ja käitlustöid. 
2. Hindab kanalisatsioonisüsteemi toimimist, arvestades sesoonsust, sademehulka ning klientide reovee koguseid ja omadusi. 
3. Järgib reoveekäitlusjaama dokumentatsiooni ning opereerib reoveekäitlusprotsessi, arvestades kasutatava tehnoloogia tööpõhimõtteid ja protsessietappide seoseid. 
4. Opereerib ja optimeerib reovee käitlusprotsessi vastavalt reovee hüdraulilisele ja reostuskoormusele, reoainete kontsentratsioonile ning sesoonsetele muutustele. 
5. Hindab reovee purgimise vajadust ja korraldab purgimist, arvestades reoveepuhasti tehnoloogilist võimekust ja reservi. 
6. Kontrollib suublasse juhitava heitvee vastavust keskkonnakaitseloas sätestatud kvaliteedinõuetele. 
7. Järgib settekäitluse dokumentatsiooni ning arvestab reoveesette käitlemisel kasutatavate tehnoloogiate tööpõhimõtteid. 
8. Korraldab reoveesette eemaldamist ja käitlemist vastavalt tehnoloogiale ja kehtivatele nõuetele. 
9. Dokumenteerib oma tegevuse ja protsessi näitajad vastavalt organisatsioonis kehtestatud korrale.

	Kommentaarid:




C-osa
ÜLDTEAVE JA LISAD
	C.1.  Teave kutsestandardi koostamise ja kinnitamise kohta ning viide ametite klassifikaatorile

	1. Kutsestandardi tähis kutseregistris
	Täidab kutseregistri töötaja

	2. Kutsestandardi koostajad
	Töörühma juht:
Marit Sepma, SA Kutsekoda
Töörühma liikmed: 
Ivar Kohjus, Järvamaa Kutsehariduskeskus 
Vahur Värk, OÜ Entec Eesti 
Mihkel Muulmann, Eesti Vee-ettevõtete Liit 
Ando Laanesoo, Haapsalu Veevärk AS 
Jan Raudsepp, Türi Vesi OÜ 
Priit Kapak, Tallinna Vesi AS 
Taavo Tenno, Aqua Consult Baltic OÜ


	3. Kutsestandardi kinnitaja
	Energeetika, mäe- ja keemiatööstuse kutsenõukogu

	4. Kutsenõukogu otsuse number
	

	5. Kutsenõukogu otsuse kuupäev
	

	6. Kutsestandard kehtib kuni
	15.10.2028

	7. Kutsestandardi versiooni number
	8

	8. Viide ametite klassifikaatorile (ISCO 08) 
	3132 Jäätmepõletustehaste ja veepuhastusjaamade operaatorid

	9. Viide Euroopa kvalifikatsiooniraamistikule (EQF)
	5

	C.2. Kutse nimetus võõrkeeles

	Inglise keeles 

	Water Treatment Operator, level 5

	C.3. Lisad

	Lisa 1. Digipädevuste enesehindamise skaala

